Nr. 21853/17.12.2024

REFERAT DE APROBARE,

Subsemnatul Dincă Florin Ionuţ, primar al oraşului Boldeşti-Scăeni, supun spre analiză şi aprobare „Proiectul de Hotărâre privind modalitatea de calcul a  indemnizației lunare  pentru consilierii locali”.
În baza OUG nr. 57/2019 privind Codul administrativ, cu modificările şi completările ulterioare, a Regulamentului de organizare şi funcţionare a Consiliului Local al oraşului Boldeşti-Scăeni, aprobat prin HCL nr. 86/24.06.2021, vă prezint următoarele:
- Potrivit dispoziţiilor art. 212 alin. (2) din O.U.G. nr. 57/2019 privind Codul administrativ, cu modificările și completările ulterioare, “Indemnizaţia lunară pentru consilierii locali, respectiv judeţeni care participă la şedinţele ordinare ori la şedinţele extraordinare ale consiliului local, respectiv consiliului judeţean şi ale comisiilor de specialitate este în cuantum de până la 10% din indemnizaţia lunară a primarului, respectiv a preşedintelui consiliului judeţean, în condiţiile prezentului cod, respectiv ale regulamentului de organizare şi funcţionare a autorităţii deliberative”.
- Regulamentul de organizare şi funcţionare a Consiliului Local al oraşului Boldeşti-Scăeni, prevede la art. 61 alin. (5)  formula în baza căreia este stabilit cuantumul indemnizaţiei lunare. 


Faţă de cele mai sus prezentate propun:
· Procentul în funcţie de care se calculează indemnizaţia lunară a consilierilor locali să fie de 10% din indemnizatia primarului;
· ca indemnizaţia lunară a consilierilor locali să fie stabilită diferenţiat, în funcţie de participarea consilierilor la şedinţele consiliului local şi ale comisiilor de specialitate ale acestuia, prin aplicarea formulei de calcul prevăzută în anexă.
În speranţa aprobării proiectului de hotărâre mai sus menţionat, vă mulţumesc anticipat !

PRIMAR,
            DINCĂ FLORIN IONUŢ

